04/06/2015 | Administración LocalMunicipal
A Laracha
Aprobación definitiva do Plan de sectorización Cerámicas Campo

Aprobación definitiva do Plan de Sectorización “CERÁMICAS CAMPO” O Pleno do Concello da Laracha, en sesión extraordinaria de data 17 de abril de 2015, adoptou, entre outros, o seguinte acordo: PRIMEIRO.–Aprobar definitivamente o Plan de Sectorización “CERÁMICAS CAMPO”, redactado polo equipo MONTEOLIVA ARQUITECTURA, S. L. P., presentado o 30 de marzo de 2015 (rexistro de entrada n.º 1704). SEGUNDO.–Publicar o acordo no Diario Oficial de Galicia e o articulado das normas do plan especial, así como o acordo correspondente no Boletín Oficial da Provincia, non entrando en vigor ata que se publicase completamente o seu texto e transcorrese o prazo previsto no artigo 65.2 da Lei 7/85, de 2 abril, de Bases do réxime Local. TERCEIRO.–Notificar persoalmente aos propietarios e demais interesados directamente afectados polo expediente o presente acordo, comunicándolles que o mesmo pon fin á vía administrativa e contra o mesmo poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación do texto no Boletín Oficial da Provincia. CUARTO.–Ordenar ao secretario da Corporación que dilixencie os planos e documentos aprobados definitivamente. QUINTO.–Consonte co disposto no artigo 92.3 da LOUPMRG, comunicar a aprobación definitiva á consellería de Consellería de Medio Ambiente, Territorio e Infraestruturas, á vez que se lle dará traslado dunha copia autenticada de dous exemplares do instrumento aprobado definitivamente A Laracha, catro de maio de 2015. O alcalde José Manuel López Varela TEXTO NORMATIVO 1.4.–RELACIÓN DO DOCUMENTO CO PROCESO DE AVALIACIÓN AMBIENTAL ESTRATÉXICA. O presente Plan de sectorización someteuse ao procedemento de avaliación ambiental previsto na Lei 9/2006 sobre evaluación de los efectos de determinados planes y programas en el medio ambiente. Tras ser presentado o Documento de Inicio ante a Consellería de Medio Ambiente en data de 30 de outubro de 2008, esta deu por iniciado o procedemento de Avaliación Ambiental Estratéxica. Con data 22 de decembro de 2008 foi emitido pola Consellería de Medio Ambiente o Documento de Referencia, o cal determinou o alcance e contido de cara ao desenvolvemento do Informe de Sostibilidade Ambiental. O documento de Plan de sectorización foi aprobado inicialmente en Pleno o 18 de xuño de 2010 e exposto ao público durante un período de dous meses. Rematada a fase de consultas e, tras introducir no documento as correccións pertinentes derivadas dos informes das administracións sectoriais, o documento foi remitido á Consellería de Medio Ambiente, Territorio e Infraestruturas xunto cunha proposta de Memoria Ambiental. O día 1 de xuño de 2012 emítese a Resolución da Secretaría Xeral de Calidade e Avaliación Ambiental pola que se aproba a Memoria Ambiental correspondente ao procedemento de Avaliación Ambiental Estratéxica do Plan de sectorización “Cerámicas Campo” no Concello da Laracha. O día 16 de marzo de 2.015 a Secretaría Xeral de Urbanismo emite respecto ao documento de aprobación provisional informe favorable condicionado á correccións duns erros detectados. O presente documento corrixido formalízase na súa versión para ser aprobado definitivamente polo Concello.2.–MEMORIA DE INFORMACIÓN DO MEDIO.2.1.–LOCALIZACIÓN. SUPERFICIE. O sector atópase no lugar do Barreiro, na parroquia de Lendo, Concello da Laracha. Os seus límites están definidos polos ámbitos de desenvolvemento urbanístico do Proxecto de sectorización do Parque Empresarial da Laracha e do Plan parcial SAU-Z12 de Lendo ao oeste, pola mina de extracción de arxilas da Fábrica de Cerámicas Campo ao norte, pola pista municipal do Feal a A Rega polo leste e pola autoestrada AG-55 polo sur, consonte se expresa graficamente na planimetría do Plan. O sector ten unha extensión superficial bruta de 36,8 Has.2.6.–ESTRUTURA DA PROPIEDADE DO SOLO. A estrutura da propiedade actual dentro do sector ten orixe na estrutura rural tradicional, estreitamente relacionada co aproveitamento. Esta estrutura está hoxe día alterada polas propiedades da actividade industrial, recoñecible en parcelas de gran tamaño. Así, o 20% da superficie do ámbito está representado por parcelas de superficie menor a 5.000 m² (31 parcelas) mentres que o 80% restante está representado por parcelas de gran tamaño.2.7.–EDIFICACIÓNS EXISTENTES. No interior do sector atópanse un conxunto de edificacións e instalacións que, na súa gran maioría, son de tipo fabril e están vinculadas á factoría de Cerámicas Campo. Existen ademais tres edificacións de vivenda, dúas delas localizadas ao bordo da estrada municipal a Lendo, estando unha delas en estrutura de formigón. A terceira edificación é de tipoloxía rural-tradicional e atópase entre o límite do sector e a autoestrada, de forma que parte da vivenda estaría incorporada ao sector e outra parte afectada polo solo rústico de protección da autoestrada. A superficie que ocupan as edificacións é de 67.203 m². 2.8.–REDE VIARIA EXISTENTE. A área de estudo encádrase nunha zona dotada de infraestruturas viarias importantes, que definen o corredor de Fisterra, a autoestrada AG-55 A Coruña-Carballo e a estrada AC-552 A Coruña-Cee, pertencente esta última á rede primaria básica. Existe un enlace de entrada e saída na autoestrada que afecta directamente ao ámbito, cunha intersección tipo rotonda na estrada AC-552. Recentemente se construíu un acceso directo ao Parque Empresarial dende a citada rotonda ata a estrada municipal de Lendo, mellorando considerablemente a accesibilidade á zona industrial dende as infraestruturas principais. Nun nivel de xerarquía inferior atopamos a estrada provincial CP-1913 que une o núcleo da Laracha con Baldaio e que, segundo o PXOM, cumpre unha función estruturante no deseño do solo urbanizable non delimitado industrial. O sector non ten contacto con esta estrada, se ben, no deseño da rede viaria interna do sector resulta interesante considerar a conexión en solución de continuidade con outros ámbitos de futuro desenvolvemento colindantes. No ámbito da titularidade municipal, o sector atópase afectado por dous viarios de importancia local, a estrada de Lendo e a pista que une O Cancelo coa estrada CP-1913 pasando polos núcleos da Rega e O Feal. A primeira constitúese como eixo principal de directriz norte-sur no contexto dos desenvolvemento industriais inminentes, facultando a conexión inmediata coa rotonda de conexión na estrada AC-552.2.9.–INFRAESTRUTURAS DE SERVIZOS EXISTENTES. ■ Infraestrutura de abastecemento de auga Non existe na actualidade unha rede de abastecemento de auga en contacto co sector, sendo precisa unha conexión coa infraestrutura existente. A infraestrutura actual ten a súa razón de ser no abastecemento da poboación dos núcleos urbanos da Laracha, Caión e Paiosaco e outros núcleos rurais periféricos. Aos efectos de procurar o abastecemento ao sector ha de terse en conta dúas arterias de distribución: – A liña que descorre pola estrada de Fisterra, AC-552. O seu punto de conexión sería no cruce coa estrada de Lendo, en Cancelo de Abaixo. – Liña que descorre pola estrada provincial CP-1913, en dirección a Caión. O seu punto de conexión estaría localizado no cruce coa pista do asentamento da Rega. O servizo de abastecemento de auga está concesionado á empresa AQUAGEST. Por mor da inminente construción do Parque Empresarial da Laracha, promovido pola entidade pública SEA, previuse a instalación dun depósito de auga de 2.500 m³ de capacidade no Monte da Penouca, coa finalidade de reforzar e asegurar o subministro á área industrial da Laracha. ■ Infraestrutura de saneamento de auga. A infraestrutura de saneamento de augas fecais existente na zona atópase no núcleo urbano da Laracha. A rede remata, mediante un colector ø400 PVC, nunha EDAR con capacidade para 10.000 habitantes equivalentes. Actualmente atópase en funcionamento, a un 37% da súa capacidade total. ■ Telecomunicacións. Existen dous operadores na zona: TELEFÓNICA e R. A rede de TELEFÓNICA dá servizo aos asentamentos do entorno, sendo un punto de conexión idóneo o situado na estrada municipal de Lendo, á altura da ponte sobre a autoestrada. A infraestrutura R descorre ao longo da mediana da autoestrada. Segundo indicacións da compañía, o punto de conexión estaría situado na ponte da estrada municipal de Lendo. ■ Rede de gas. Na actualidade existe infraestrutura de Gas Natural en contacto co sector. Trátase dunha derivación en alta presión da rede principal que, a través da estrada de Lendo, dá subministro á siderurxia, dentro do ámbito do SAU-Z12 colindante ao sector. ■ Infraestrutura de electricidade. Na Laracha operan dúas compañías eléctricas: UNIÓN-FENOSA e HIDROELÉCTRICA DE LARACHA. Ámbalas dúas con infraestrutura en media tensión no entorno das actuacións industriais, e subministrando na actualidade aos enclaves existentes. Recentemente e, en previsión dos desenvolvementos industriais, a compañía HIDROELÉCTRICA DE LARACHA ven de construír unha nova liña de media tensión que parte da subestación da Laracha e accede ao polígono a través da propiedade de Cerámicas Campo.3.–MEMORIA XUSTIFICATIVA E DESCRITIVA.3.1.–DETERMINACIÓNS DO PLAN XERAL DE ORDENACIÓN MUNICIPAL DA LARACHA. As determinacións urbanísticas que afectan ao proceso de desenvolvemento do sector proposto proveñen do Documento de Plan Xeral de Ordenación Municipal aprobado definitivamente polo Pleno da Corporación, en sesión extraordinaria urxente celebrada o día 30 de xuño de 2003, e publicado no B. O. P. do 10 de xullo de 2003 e no D. O. G. o 11 de xullo de 2003. Os terreos do sector están clasificados como solo urbanizable non delimitado de uso industrial e comercial (tipo II), quedando as súas determinacións reflectidas nos artigos 9.3.1. e seguintes.3.2.–CONSIDERACIÓNS DA LEXISLACIÓN SECTORIAL. Por mor da colindancia do sector con terreos pertencentes á rede estatal e autonómica de estrada, en concreto a autoestrada AG-55, é necesario considerar a lexislación sectorial nesta materia: – Lei 8/2013, do 28 de xuño, de estradas de Galicia. Aplicable ó resto de estradas non estatais, onde a competencia corresponde á Comunidade Autónoma de Galicia. Dado que o PXOM da Laracha non incorpora a modalidade de solo rústico de protección de infraestruturas e, en aplicación da Disposición transitoria primeira da Lei 9/2002, proponse, dende o Plan de sectorización, unha banda de solo rústico de protección paralela á infraestrutura viaria da autoestrada, que abrangue a liña límite de edificación definida na Lei 8/2013 de Estradas de Galicia. A estes terreos aplicaráselles o réxime de solo rústico previsto na Lei 9/2002, se ben adscribiranse á área de reparto en concepto de reserva de infraestrutura viaria. A existencia de zonas húmidas ou liñas de escorrenta de auga nos terreos do sector fai necesario considerar a lexislación sobre augas ao obxecto de protexer o dominio público hidráulico. – Real Decreto Lexislativo 1/2001, do 20 de xullo, polo que se aproba o Texto Refundido da Lei de Augas – Regulamento do Dominio Público Hidráulico que desenrola os títulos preliminar I, IV, V, VI, VII, e VIII do texto refundido da Lei de augas, aprobado por RD 1/2001, de 20 de xullo. Na consulta deste regulamento terase en conta as modificacións aprobadas por RD 1315/1992 de 30 de outubro, RD 606/2003, de 23 de maio, RD 9/2008 de 11 de xaneiro, RD 367/2010 de 26 de marzo e RD 1290/2012 de 7 de setembro. – Lei 9/2010, do 4 de novembro, de augas de Galicia modificada polo Decreto 1/2015 do 15 de xaneiro 3.3.–PROPOSTA DE SECTOR E DA ÁREA DE REPARTO. Conforme á lexislación urbanística, os Plans de sectorización deben conter entre as súas determinacións a delimitación do sector que vai ser obxecto de desenvolvemento e transformación. Como queira que o planeamento xeral (neste caso proveniente do PXOM) estableceu unha área de solo urbanizable non delimitado que abrangue unha extensión moi grande de terreo, cómpre facer unha proposta de delimitación de sector que teña en conta a problemática específica e os condicionantes impostos de cara a unha correcta inserción territorial. Atendendo á complexidade do proceso, considerouse necesaria a elaboración dun levantamento topográfico detallado, o cal permitiu traballar a escala 1/1.000 coa precisión necesaria. A proposta de área de reparto ten en conta o disposto no artigo 112 da lei 9/2002 así como as consideracións dos artigos 114 da Lei 9/2002 e 47 do Regulamento de Xestión Urbanística aos efectos de realizar as deducións de terreos de dominio público para o cálculo do aproveitamento tipo. Polo tanto, os terreos que integran a área de reparto abranguen os terreos do sector máis os terreos rústicos comprendidos entre o sector e a autoestrada AG-55. Dedúcense da área de reparto os viais existentes de dominio público que se atopan no sector ao non ser partícipes do proceso de cargas e beneficios dado que a súa superficie será substituída polo sistema viario proposto na ordenación (artigo 47 do Regulamento de Xestión Urbanística). 3.4.–APROVEITAMENTO LUCRATIVO E APROVEITAMENTO TIPO. LÍMITE DE OCUPACIÓN. O aproveitamento máximo do sector ven fixado nas determinacións provenientes do PXOM por un coeficiente máximo de edificabilidade de 0,70 m²/m². O índice de edificabilidade aplícase sobre a superficie neta do sector conforme ao artigo 46.6. b) da Lei 9/2002.0,70 m²/m² x 367.043 m² = 256.930 m² edificables. O aproveitamento tipo resulta de dividir o aproveitamento lucrativo entre a superficie da área de reparto, á que se deduciron os viais de dominio público e á que se adscribiu o solo rústico de reserva de infraestrutura viaria: A ocupación do terreo pola edificación ven limitada no PXOM da Laracha nun 50%. Isto significa que para unha superficie ordenada de 368.659 m² a edificación podería ocupar un máximo de 184.329 m². Para garantir o cumprimento de tal determinación é preciso, á súa vez, establecer limitacións de ocupación nos diferentes ámbitos ou zonas con aproveitamento: – Ámbitos de uso intensivo, ordenanza 1A: 90% – Ámbitos de uso extensivo, ordenanza 1B: 55% – Ámbito de uso comercial, ordenanza 2: 50% En aplicación de ditas limitacións, a ocupación total do sector sería de 183.919 m² menor aos 184.329 m². 3.5.–CONDICIONANTES DE DESEÑO E MOTIVOS DE ORDENACIÓN. A proposta de ordenación xorde como resposta a un conxunto de condicionantes físicos e territoriais así como para dar solución as necesidades concretas de implantación de certas actividades industriais. Existen fortes condicionantes exteriores que definen a forma do sector e condicionan o sistema de ordenación adoptado. Un deles é a colindancia con outros solos xa ordenados coa mesma finalidade de creación de solo industrial: Plan parcial de Lendo e Proxecto de sectorización de Parque Empresarial do S. E. A.; ámbolos dous apoiados no eixo viario da estrada municipal de Lendo. Outros elementos do sistema viario principal actúan de condicionantes, nuns casos como mera afección urbanística como a autoestrada AG-55, e outros como elemento de futuras conexións dos desenvolvementos urbanísticos pendentes, como é o caso da estrada provincial CP-1913. A existencia das entidades de poboación da Rega e O Feal condiciona a ordenación do ámbito na zona de contacto debido á afección da actividade industrial sobre estes núcleos. A ordenación establecerá unha banda de protección e atenuación no bordo de contacto. Outro tipo de condicionantes xorde da propiedade e, en especial, do enclave actual da factoría de Cerámicas Campo, que conta cun conxunto de edificacións e instalacións activas que se pretenden acomodar na ordenación.3.6.–CALIDADE DE VIDA E COHESIÓN SOCIAL. CESIÓNS DE SOLO E APROVEITAMENTO.3.6.1.– Sistema xeral viario: Consonte o PXOM da Laracha, pertence ao sistema xeral viario a estrada municipal de Lendo. O sector atópase afectado por un tramo desta estrada. A sección transversal amplíase mediante novas aliñacións. Conforme á medición realizada, ten unha superficie de 5.326 m². 3.6.2.– Sistema xeral de espazo libre: Por mor da coherencia no tratamento dos terreos rústicos que inclúen un pequeno canle que verte as súa augas no Rego de Quenxe, optouse pola súa adscrición á área de reparto do sector. De conformidade co establecido no artigo 32.4 da Lei 9/2002, estes terreos clasificados polo PXOM como solo rústico de especial protección das augas, serán cualificados de sistema xeral de espazo libre de titularidade pública. Teñen unha superficie de 12.346 m². 3.6.3.– Sistemas locais: As reservas de solo para sistemas locais establécense en cumprimento do artigo 47 da Lei 9/2002 de ordenación urbanística e protección do medio rural de Galicia e do artigo 11 do Regulamento de Planeamento. Para o cálculo das reservas mínimas, considérase: – Sistema local de espazo libre de titularidade pública: A reserva mínima será do 10% da superficie total ordenada, o que equivale a unha superficie de 36.866 m². O Plan de sectorización establece unha banda de zona verde dunha superficie total de 36.876 m². Os ámbitos reservados cumpren as condicións xeométricas e dimensionais regulamentarias. Conforman unha banda que atenúa o impacto do uso industrial sobre os núcleos da Rega e O Feal. – Sistema de equipamentos públicos e servizos de interese público e social: O artigo 47.2, letra b) da Lei 9/2002 establece, para ámbitos de uso terciario ou industrial unha reserva mínima de solo equivalente ao 2% da superficie do ámbito destinada a sistema de equipamentos públicos (sanitarios, asistenciais, educativos, culturais, deportivos e outros necesarios). Isto supón unha superficie de reserva mínima de 7.373 m² de solo de cesión pública. O artigo 11 do Regulamento de Planeamento establece unha reserva mínima de solo do 4% da superficie total ordenada destinada a servizos de interese público e social. Esta reserva descomponse nos seguintes usos: O Plan de sectorización, conforme aos criterios de ordenación adoptados e aos condicionantes existentes e, cumprindo simultaneamente ámbolos dous preceptos, establece as seguintes reservas de solo: ● Sistema local de equipamento de titularidade pública de uso deportivo, dunha superficie de 7.375 m² de solo. Sitúase no cuarteirón M3, en contacto coa zona verde e nunha posición de proximidade e servizo aos asentamentos da Rega e O Feal. ● Sistema local de equipamento de titularidade pública de uso social, dunha superficie de 3.694 m² de solo. Sitúase no cuarteirón M3, nas mesmas condicións que a dotación deportiva. ● Reserva de solo de titularidade privada e uso público para a implantación dun edificio de uso comercial, dunha superficie de 3.730 m². Localízase no cuarteirón M4a, coa condición expresa de ser destinado a uso exclusivamente comercial. – Sistema local viario. O Plan de sectorización establece a reserva de solo para sistema local viario conforme ao deseño dunha única rúa interna do sector. O sistema viario reflíctese nos planos de ordenación. Constitúe terreo de cesión ao Concello. ● Prazas de aparcamento. A reserva bruta de prazas de aparcamento, conforme ao artigo 47.2, letra c), da Lei 9/2002 e ao artigo 11 do Regulamento de Planeamento para ámbitos de uso industrial, será de 1 praza por cada 100 m² edificables. Despréndese unha reserva mínima de 2.569 prazas. Alomenos ¼ de dita reserva serán prazas de titularidade pública. Como máximo poderán vincularse á rede viaria pública, ao aire libre, o 50% das mesmas (artigo 7 do regulamento de Planeamento). O presente Plan establece unha reserva de 2.570 prazas, das cales: 649 serán públicas e vinculadas á rede viaria. Reservarase un mínimo de 13 prazas (2%) adaptadas a minusválidos.1.921 prazas serán privadas a localizar en solo de uso lucrativo. O 2% das prazas privadas serán adaptadas a minusválidos. Esta esixencia será aplicable a cada parcela.3.6.4.–Reserva e cesión de solo para localizar o aproveitamento municipal: Segundo os deberes que corresponden aos propietarios de solo urbanizable, cómpre facer a reserva de solo destinado a localizar o 10% do aproveitamento tipo da área de reparto, cuantificado en 25.693 m²c. O documento de equidistribución reservará o solo de cesión ao concello no cal poda materializarse dito aproveitamento.3.7.–REDE VIARIA PROPOSTA. CONEXIÓNS COA ESTRADA MUNICIPAL DE LENDO.3.7.1.– Criterios de deseño das infraestruturas viarias e acceso ao sector: A estrada de Lendo constitúese como eixo principal de acceso ao sector que actuará de colector do tráfico de toda a área industrial, evacuando os fluxos cara á glorieta da estrada de Fisterra AC-552 e á súa vez cara ao enlace da autoestrada A Coruña-Carballo. Na estrada de Lendo proponse unha nova glorieta de acceso ao sector dende a cal partirá o vial principal do sector (Rúa “A”) en dirección nordeste e interrompéndose no límite norte do mesmo, pero con solución de continuidade en futuros desenvolvementos urbanísticos ata a súa conexión coa estrada provincial CP-1913. Dende a Rúa “A” contémplanse dúas conexións secundarias que conectan os fluxos de tráfico local da zona do Cancelo e do núcleo urbano da Laracha dende a provincial CP-1913. O viario principal ou Rúa “A” formúlase como eixo único de acceso as parcelas ou zonas do ámbito mediante unha sección transversal de dous tipos: un primeiro tramo de 30,50 metros de ancho que contempla unha vía de servizo para aparcadoiro público, e un segundo tramo de 20,50 metros.3.8.–ZONIFICACIÓN, USOS E NIVEIS DE INTENSIDADE. Unha das determinacións do planeamento de desenvolvemento constitúe a zonificación do solo en ámbitos diferenciados, definindo as condicións tipolóxicas e de implantación da edificación na parcela, asignando usos e establecendo un réxime de compatibilidade entre estes, así como atribuíndo a cadansúa zona unha intensidade de uso ou de aproveitamento. Ao igual que outros elementos que conforman a ordenación, a proposta de usos e os niveis de intensidade de aproveitamento xorde condicionada polas preexistencias así como por motivos de correcta implantación no medio. O uso principal maioritario é o industrial con cabida para grandes e pequenas empresas destinadas a fabricación, manufacturas ou ben a servizos de almacenaxe, distribución e loxística. Cabe recordar que o sector se localiza nun enclave estratéxico en relación ás vías de comunicación e áreas de actividade a nivel subrexional, caso da zona de influencia do futuro porto exterior. Propóñense dous sistemas de ordenación para o uso industrial: – Ámbitos ou zonas para a implantación de industria illada, de mediano ou gran tamaño e unha ocupación moderada da parcela. Propóñense nos enclaves existentes así como en aquelas zonas lindantes co solo rústico que, pola súa forma irregular e a súa posición periférica, esixen un tipo de implantación libre e de baixa densidade. – Ámbitos ou zonas de uso intensivo, nas cales pode ter cabida unha implantación de edificios acaroados dispostos en fileiras. Elíxese este sistema nos frontes dos tramos rectos da Rúa “A”. 3.9.–REDES DE URBANIZACIÓN PROPOSTAS. INFRAESTRUTURAS EXTERIORES DE CONEXIÓN.3.9.1.– Rede de abastecemento de auga: A infraestrutura de abastecemento de auga formúlase para unha demanda diaria, caso máis desfavorable, de 994 m³. En virtude das características da rede municipal existente, formúlanse dúas conexións exteriores para o subministro ao Sector: – Conexión coa rede do parque empresarial do S. E. A., na estrada municipal de Lendo. – Conexión na estrada provincial CP-1913 coa arteria municipal ø160PVC, a través do vial que une dita estrada co núcleo da Rega. Mediante este tipo de conexión exterior asegúrase un esquema en malla en coherencia con tódalas actuacións urbanizadoras lindeiras. O deseño da rede interna do Sector non ten dúbida en canto que é fiel ao esquema lineal do viario. O diámetro das tubaxes estará comprendido entre 100 e 125 mm, cunha velocidade da auga comprendida entre 0,50 m/seg. Proxéctase unha rede de hidrantes, con tomas cada 100 m de separación. Prevese unha rede de rega para as zonas verdes que aproveitará a auga de choiva almacenada nun tanque ou depósito enterrado.3.9.2.– Rede de saneamento de augas pluviais: Contémplase unha rede de saneamento independente para evacuar as augas de choiva. Terase en conta a topografía natural do terreo e a oportunidade de evacuar as augas na liña de escorrenta existente na parte sur-leste do Sector, cualificada de zona verde. Previo vertido, as augas serán almacenadas nun tanque ou depósito para o aproveitamento na rede de rega. Disporanse sistemas de desareado e desengraxado previo ao vertido ou reutilización. O diámetro mínimo de tubaxe non será inferior a 300 mm. Para o cálculo da rede, tomarase un período de retorno de 10 anos.3.9.3.– Rede de saneamento de augas fecais: Para o deseño da rede, tomarase como volume de auga residual o mesmo valor obtido para o abastecemento de auga; é dicir, 994 m³ ao día. As augas residuais serán bombeadas ata a EDAR municipal do Formigueiro, preto do núcleo da Laracha. A rede interior do Sector será deseñada para velocidades non inferiores a 0,5 m/seg. O diámetro mínimo das tubaxes non será inferior a 300 mm. Disporanse pozos de rexistro cada 50 m ou cada cambio de dirección ou rasante. Deberase asegurar a estanqueidade da rede.3.9.4.– Redes de enerxía eléctrica e alumeado público: – Subministro de electricidade ao sector. O subministro de electricidade realizarase a unha tensión de 15 kV dende a rede existente. Deseñarase unha rede en media tensión con posibilidade de dar subministro a tódalas parcelas do polígono nesta tensión. Deseñarase unha rede en baixa tensión (380/220 V) para o subministro ás parcelas así como para o alumeado público. Os centros de transformación situaranse preferentemente sobre rasante e protexidos mediante casetas regulamentarias. A rede deseñarase de forma que se garante unha potencia de 125 W/m² construído, cun mínimo por local de 10.350 a unha tensión de 230 V e coeficiente de simultaneidade 1 nas parcelas de uso industrial. – Alumeado público. Contemplarase dotar de alumeado público todo o sistema viario previsto no Plan sectorización, incluíndo os viais exteriores e enlaces coa rede municipal. Contémplase tamén dotar de alumeado público as parcelas destinadas a zonas verdes de sistema local. Para o deseño da rede de alumeado teranse en conta os criterios de seguridade e eficiencia en virtude dos diferentes tipos de viarios previstos. Estarase ao disposto nas instrucións de estradas. Tomaranse os seguintes niveis de iluminación de referencia: Prestarase especial observancia a evitar a contaminación lumínica, en especial nos espazos libres, mediante o emprego de luminarias axeitadas.3.9.5.– Rede de telecomunicacións: Contémplase unha rede pública para a instalación das infraestruturas de telecomunicacións conforme á obriga de dotar á urbanización dunha rede de telefonía básica así como da previsión de dotar de infraestrutura de transmisión de datos en virtude das posibilidades de subministro dos operadores. A infraestrutura pública constará de oito (8) tubos para os seguintes servizos: – 4 tubos para telefonía básica. – 1 tubo para RDSI – 2 tubos para televisión por cable ou liñas de fibra óptica – 1 tubo de reserva Conforme á información dispoñible, as posibilidades de conexión danse mediante as compañías TELEFÓNICA e R.3.9.6.– Recollida de residuos sólidos: Os residuos sólidos urbanos serán recollidos seguindo o sistema establecido no Concello da Laracha en virtude do contrato coas empresa concesionaria. A collida será selectiva, para o cal o sector será dotado dos oportunos recipientes ou contedores de depósito. Os residuos de tipo industrial serán tratados por cada produtor ata a parcela de recepción e almacenaxe temporal que a tal efecto resérvase no sector, antes do seu envío aos centros autorizados de revalorización.3.9.7.– Rede de gas: Contémplase unha rede de subministro de gas cidade soterrado para o abastecemento ás parcelas. Será de tipo ramificada, con mecanismos redutores de presión, nos puntos de entronque coa rede existente na estrada de Lendo. Cumprirase a normativa técnica vixente e as indicacións da compañía concesionaria.3.10.–SISTEMA DE ACTUACIÓN. En coherencia coa motivación e iniciativa de desenvolvemento do PXOM, proponse como sistema de xestión do solo o de compensación.3.11.–RELACIÓN DE PROPIETARIOS E DE PARCELAS CATASTRAIS DA ÁREA DE REPARTO.3.12.–CONSERVACIÓN DA URBANIZACIÓN. Unha vez recibidas as obras de urbanización do sector por parte do Concello da Laracha procederase a constituír a correspondente Entidade de Conservación, a cal asumirá os gastos de conservación da urbanización por tempo indefinido. Os terreos de cesión ao Concello pertencentes ao sistema de reserva e conexión viaria exteriores ao sector serán mantidos por este. Dentro do concepto de conservación da urbanización inclúese a necesidade de elaborar un plan de prevención e defensa contra os incendios forestais, consonte o establecido no artigo 23 e) da Lei 3/2007 de prevención e defensa contra os incendios forestais de Galicia.3.13.–CADRO RESUMO DE CARACTERÍSTICAS.4.–PLAN DE ETAPAS. Establécese un único polígono de actuación aos efectos da xestión e a urbanización do solo. As obras. de urbanización do sector así como as de conexión exterior efectuaranse no prazo máximo de catro (4) anos dende a aprobación definitiva do Plan de sectorización. Os soares deberán edificarse no prazo máximo de dous (2) anos, a contar dende a data de recepción das obras de urbanización.5.–AVALIACIÓN ECONÓMICA DA ACTUACIÓN. PRESTACIÓN DE GARANTÍAS. OBRAS EXTERIORES DE URBANIZACIÓN. CONEXIÓN AS INFRAESTRUTURAS OBRAS DE URBANIZACIÓN DO SECTOR PRESTACIÓN DE GARANTÍAS Conforme ao establecido no artigo 74. b) da Lei 9/2002, os plans que teñan por obxecto actuacións urbanísticas de iniciativa particular deberán prestar as garantías de exacto cumprimento dos deberes de execución do plan por importe do 20% do custo estimado para a implantación dos servizos e a execución das obras de urbanización e de conexión cos sistemas xerais existentes, así como, se fora o caso, das obras de ampliación e reforzo necesarias: 20% de 4.786.800 € = 959.360 € 6.–NORMATIVA URBANÍSTICA.6.1.–NORMAS XERAIS. ART.1.–NATUREZA, ÁMBITO E VIXENCIAS.1. O presente Plan de sectorización desenvolve o ámbito de solo urbanizable non delimitado de uso industrial da Laracha 2. O Plan non entrará en vigor ata que se produza a publicación no BOP dos textos íntegros do acordo de Aprobación Definitiva e da Normativa Urbanística, e transcorra o prazo previsto no Art.65.2 da Lei 7/85, de 2 de Abril, reguladora das bases de réxime local, das Cortes Xerais, modificada pola Lei 11/1999, de 21 de abril. A súa vixencia será indefinida.3. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan realizar dentro do ámbito do Plan de sectorización. ART.2.–RELACIÓN CO PXOM DA LARACHA. En tódolos puntos non desenvolvidos no presente Plan de sectorización, estarase ao disposto no Plan Xeral de Ordenación Municipal da Laracha en concordancia coa lexislación urbanística vixente. ART.3.–ALCANCE NORMATIVO DOS DOCUMENTOS.1. O alcance normativo do Plan deriva do contido normativo dos documentos que o integran: Ordenanzas reguladoras, Estudo Económico, Plan de Etapas e Planos de Ordenación que terán carácter obrigatorio.2. A cartografía a escala 1/1.000 que constitúe a base gráfica sobre a que se debuxou a planimetría terá o carácter de cartografía municipal oficial e o seu uso será obrigatorio para reflectir o emprazamento e determinacións de calquera actuación de planeamento ou de calquera petición de licenza urbanística. O concello poderá crear a correspondente ordenanza para a expedición de copias reproducibles da cartografía oficial. ART.4.–MODIFICACIÓNS.1. A modificación de calquera dos elementos do Plan axustarase ao previsto na Lei e no non previsto ao disposto por estas ordenanzas.2. As modificacións non poderán alterar en ningún caso o teito máximo de edificabilidade definido no PXOM da Laracha. Estarase ao disposto no artigo 94 da Lei 9/2002. ART.5.–DESENVOLVEMENTO OBRIGATORIO. Para a execución do Plan de sectorización redactaranse obrigatoriamente os Proxectos de Urbanización correspondentes. ART.6.–ESTUDOS DE DETALLE. O Concello poderá esixir a redacción de Estudos de Detalle cando a complexidade no deseño interior da parcela, a nivel de urbanización, volumes, circulación e aparcamento, o requira. ART.7.–EXECUCIÓN. A execución do Plan de sectorización realizarase por polígono único. ART.8.–SISTEMA DE ACTUACIÓN. Fíxase como sistema de actuación para o polígono único delimitado no presente documento, o de compensación. Este sistema só poderá ser substituído por algúns dos outros contemplados na Lexislación Urbanística e nos supostos establecidos no Regulamento de Xestión Urbanística. ART.9.–DEFINICIÓNS. A efectos destas ordenanzas considéranse as definicións incluídas no Título III da Normativa do PXOM da Laracha. De forma complementaria establécense as seguintes puntualizacións: Edificabilidade (superficie total edificada): Virá expresada en termos absolutos (metros cadrado edificables) para cada ámbito ou norma zonal ou mediante coeficiente. Computarán edificabilidade tódalas superficies edificables de carácter lucrativo, calquera que sexa o uso a que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcamentos e instalacións técnicas de servizos. Altura da edificación: A altura da edificación é a dimensión vertical dun edificio. Expresarase en metros, medida dende a rasante do terreo ou pavimento ata a cara inferior do último forxado. A medición farase en calquera punto da fachada en contacto co terreo ou pavimento, se o houbese, agás indicación contraria nas ordenanzas. Altura libre de planta baixa: A altura libre da planta baixa (distancia entre solo e teito terminado) será igual ou superior a 2,70 m. Todo isto sen prexuízo de establecer maior altura como resultado de aplicar normativas sectoriais en virtude da actividade ou uso específico a implantar.6.2.–NORMAS COMÚNS DE EDIFICACIÓN. ART.10.–PARÁMETROS E DETERMINACIÓNS REGULADORAS. A edificación no ámbito do Plan de sectorización adecuarase á norma zonal correspondente, en virtude do uso e tipo de edificación planeada. Os parámetros e determinacións reguladores que se establecen para cada tipo son: – Aliñación (segundo planos) – Altura máxima – Superficie edificable máxima – Parcela mínima – Fronte mínima – Recuamentos – Ocupación máxima – Usos permitidos En ausencia de definición estarase ao disposto no PXOM da Laracha. ART.11.–CONDICIÓNS XERAIS DE USO.1. Son as condicións que regulamentan as diferentes utilizacións dos terreos e edificacións segundo a actividade que se produza sobre eles.2. Os usos divídense en permitidos e prohibidos en base á súa adecuación a cada zona e os fines da ordenación e á compatibilidade dos usos entre si.3. As compatibilidades de uso establécense en cada ordenanza. ART.12.–LIÑAS DE EDIFICACIÓN. Son aquelas liñas que a futura edificación sobre a rasante non pode sobrepasar; veñen definidas polos recuamentos máximos ou mínimos, no seu caso, á aliñación exterior ou aos lindes da parcela. ART.13.–SUPERFICIE EDIFICABLE. O presente Plan de sectorización establece a superficie edificable máxima por cada zona. O Proxecto de Reparcelación establecerá o reparto de aproveitamento para cada parcela. ART.14.–SOTO E SEMISOTO. Permítense as plantas soto e semisoto, agás indicación contraria en ordenanzas. ART.15.–CUBERTAS. O deseño da cuberta será libre, conforme ás características estruturais do edificio e os requisitos funcionais. Establécese a limitación en 4 metros a altura máxima entre o arranque do plano de cuberta e o cumio. De forma puntual e xustificando a singularidade da instalación, poderanse autorizar maiores alturas. Coa finalidade de contribuír ao aforro enerxético en concepto de iluminación, proponse un deseño de cuberta que permita o paso da luz indirecta. Deberase xustificar que as solucións de iluminación natural propostas non producen efectos indesexados na temperatura de confort interior que obriguen a un incremento do consumo. ART.16.–CONDICIÓNS DOS PECHES. Toda parcela edificable de uso industrial, estará convenientemente pechada mediante un muro de obra de 0,50 m de altura máxima. Por riba desta altura o peche poderase prolongar ata unha altura de 3,00 m mediante malla metálica ríxida ou vexetación. Para outros usos permitidos no Sector, o peche será voluntario, se ben, de se facer, cumprirá as condicións anteriores, agás indicación específica en cada ordenanza.6.3.–NORMAS PARTICULARES APLICABLES ÁS ZONAS. ART.17.–ORDENANZA 1. ACTIVIDADES INDUSTRIAIS E DE ALMACENAXE.1. Condicións de tipoloxía e uso: Definición Comprende os ámbitos destinados ao desenvolvemento da actividade industrial, produtiva, de almacenaxe e de distribución, así como a actividade comercial por xunto ou vinculada á produción. Ámbito de aplicación É o sinalado nos planos de ordenación mediante unha cor e un código de ordenanza identificado na lenda correspondente. Variantes tipolóxicas En virtude do sistema de implantación proposto e as condicións particulares de uso, defínense dúas variantes tipolóxicas: – Tipoloxía A: Comprende os ámbitos reservados á implantación de edificios acaroados, de pequeno e mediano tamaño que ocupan a parcela de forma intensiva. – Tipoloxía B: Comprende os ámbitos reservados á implantación de edificios de mediano e gran tamaño dispostos de forma illada na parcela. Usos permitidos O uso principal é o industrial estendido a todas aquelas actividades relacionadas coa produción, elaboración, manufacturación, almacenaxe, distribución e venda por xunto. Prohíbese expresamente o uso residencial. O uso industrial terá as limitacións que se derivan da lexislación sectorial en función dos condicionantes ambientais, distancia a núcleos habitados, seguridade, etc. Determínanse as seguintes limitacións aos usos e o seguinte réxime de compatibilidade, conforme á definición dos usos contida no PXOM da Laracha: – Uso principal industrial e almacenaxe Usos compatibles: ● Garaxe-aparcamento ● Comercial ● Administrativo ● Enerxético e de Infraestruturas, en categorías 2.ª, 3.ª, 4.ª e 6.ª. O aproveitamento lucrativo asignado a usos compatibles non poderá exceder do 30% do aproveitamento total atribuído a cada parcela. Reserva de prazas de aparcamento En cumprimento dos estándares sobre reserva de prazas de aparcamento de titularidade privada, vincúlase a cada zona ou ámbito unha reserva mínima obrigatoria conforme ás indicacións expostas en planos de ordenación. O Proxecto de Reparcelación deberá repartir a reserva total de cada ámbito entre as parcelas resultantes utilizando o criterio de proporcionalidade en base ao aproveitamento lucrativo asignado. As prazas de aparcamento para turismos realizadas ao aire libre construírase con pavimentos filtrantes.2. Condicións que deben cumprir as parcelas: Parcela mínima ● Tipoloxía A: 1.000 m² ● Tipoloxía B: 5.000 m² Fronte mínima ● Tipoloxía A: 25 m ● Tipoloxía B: 50 m. Condicións de forma Esixirase que as parcelas se axusten, no posible, a disposicións de lindes rectos, formas rectangulares e ortogonais ás aliñacións.3. Condicións de ocupación da parcela: Ocupación máxima ● Tipoloxía A: 90% da superficie da parcela. En todo caso respectaranse os recuamentos impostos, aínda que isto supoña unha ocupación menor. ● Tipoloxía B: 55% da superficie da parcela. En todo caso respectarán os recuamentos impostos, aínda que isto supoña unha ocupación menor. Recuamentos e separacións ● Tipoloxía A: establécese un recuamento da edificación respecto á aliñación ou liña de peche de parcela a viario público de 5 m. O recuamento a linde posterior é voluntario e de se facer respectará unha distancia mínima de 5 m. ● Tipoloxía B: establécese unha separación mínima de 5 m entre a edificación e calquera tipo de linde, incluída a aliñación que deslinda a parcela do espazo público do viario ou zona verde. Todo isto sen prexuízo de respectar maior separación en caso de ser grafiada en planos. As edificacións existentes no intre de aprobación do Plan que non cumpran este parámetro considéranse dentro de ordenación.4. Condicións de volume e aproveitamento: Altura máxima Con carácter xeral, limítase a altura máxima a 12 metros, se ben, poderase sobrepasar dita altura para a construción de elementos singulares (chemineas, guindastres, silos, almacéns robotizados, etc.), necesarios para o normal funcionamento da actividade. Neste caso, o proxecto técnico deberá aportar a oportuna xustificación sobre a singularidade da construción ou instalación e a necesidade de desenvolvela en altura superando o límite dos 12 metros. Edificabilidade O presente Plan establece de forma absoluta para cada ámbito tipolóxico diferenciado, o aproveitamento lucrativo ou edificabilidade. Correspóndelle ao Proxecto de Reparcelación a fixación ou reparto de aproveitamento a cada parcela. ART.18.–ORDENANZA 2. DOTACIÓN COMERCIAL.1. Condicións de tipoloxía e uso: Definición Mediante esta ordenación preténdese dar cobertura á obriga regulamentaria de equipamento de uso comercial, o cal proponse de titularidade privada. Ámbito de aplicación É o sinalado nos planos de ordenación mediante a cor e código de ordenanza correspondente. Usos permitidos O uso principal é comercial sendo obrigado o destino exclusivo deste uso no ámbito definido e identificado nos planos ao obxecto de cumprir a reserva mínima establecida no Regulamento de Planeamento. Admítense usos asociados e compatibles ao principal como: ● Garaxe-aparcamento. ● Industria e almacenaxe, sempre vinculada ao uso comercial e polo tanto, de escas entidade. ● Administrativo. ● Enerxético e de Infraestruturas, en categorías 2.ª, 3.ª e 6.ª. Reserva de prazas de aparcamento En cumprimento dos estándares sobre reserva de prazas de aparcamento de titularidade privada, vincúlase a este ámbito a reserva mínima obrigatoria conforme ás indicacións expostas en planos de ordenación. As prazas de aparcamento para turismos realizadas ao aire libre construiranse con pavimentos filtrantes.2. Condicións que debe cumprir a parcela: Parcela mínima A parcela destinada a uso comercial terá unha superficie igual ou superior a 3.687 m². 3. Condicións de ocupación da parcela: Ocupación máxima A ocupación máxima será do 50% da superficie da parcela. Recuamentos ou separacións O recuamento da edificación respecto a aliñación exprésase graficamente nos planos de ordenación. Establécese unha separación mínima de 5 m con outras parcelas.4. Condicións de volume e aproveitamento: Altura máxima Establécese unha altura máxima de 8,00 m. Edificabilidade É a expresada en termos absolutos nos planos de ordenación. ART.19.–ORDENANZA 3. EQUIPAMENTO SOCIAL.1. Condicións de tipoloxía e uso: Definición Comprende o ámbito destinado, por imperativo regulamentario, á construción dun edificio de titularidade e uso público de caracter social. Ámbito de aplicación É o sinalado nos planos de ordenación mediante a cor e código de ordenanza correspondente, así como polo distintivo de equipamento público “SLESC Ordenanza 3”. Usos permitidos O edificio deberá destinarse principalmente á función social e cultural ao servizo da poboación do entorno ou ben ao servizo dos usuarios do polígono industrial: centro social, de reunión, asociación; fomento da cultura como biblioteca, local de exposicións; gardería infantil. Admitiranse usos asociados e compatibles ao uso principal como aparcamentos, hostaleiro, recreativo. Reserva de prazas de aparcamento Reservarase unha praza de aparcamento por cada 100 m² construídos, a dispoñer no interior da parcela. As prazas de aparcamento realizadas ao aire libre construiranse con pavimentos filtrantes.2. Condicións que debe cumprir a parcela: O ámbito de aplicación desta ordenanza establecerase en parcela única, coa dimensión e forma que reflictan os planos de ordenación.3. Condicións de ocupación da parcela: Ocupación máxima A edificación ocupará como máximo un 50% da superficie da parcela. Recuamentos ou separacións Planéase un edificio illado, afastado de tódolos seus lindes. A separación mínima respecto a lindes con outras parcelas será de 5,00 m. O recuamento da edificación respecto á aliñación ou peche da parcela a viario público será a expresada graficamente nos planos de ordenación.4. Condicións de volume e aproveitamento: Altura máxima Establécese unha altura máxima de 8,00 m. Edificabilidade A superficie edificable máxima será a que resulte de multiplicar a superficie da parcela por un coeficiente de 0,50 m²/m². Por se tratar dun solo público dotacional, esta edificación non consume aproveitamento no cómputo do aproveitamento total do sector. É un aproveitamento non lucrativo. ART.20.–ORDENANZA 4. EQUIPAMENTO DEPORTIVO.1. Condicións de tipoloxía e uso: Definición Comprende o ámbito destinado, por imperativo regulamentario, á construción dunha instalación de uso deportivo de titularidade e uso público. Ámbito de aplicación É o sinalado nos planos de ordenación mediante a cor e código de ordenanza correspondente, así como polo distintivo de equipamento público “SLEdp Ordenanza 4”. Usos permitidos O Uso principal é o deportivo. Admitiranse outros usos asociados e compatibles ao principal como garaxe-aparcamento, oficinas vinculado á dotación pública, social e cultural así como o uso de espectáculos. Reserva de prazas de aparcamento Reservarase unha praza de aparcamento por cada 100 m² construídos, a dispoñer no interior da parcela. As prazas de aparcamento realizadas ao aire libre construiranse con pavimentos filtrantes.2. Condicións que debe cumprir a parcela: O ámbito de aplicación desta ordenanza establecerase en parcela única, coa dimensión e forma que reflictan os planos de ordenación.3. Condicións de ocupación da parcela: Ocupación máxima A edificación ocupará como máximo un 50% da superficie da parcela. Recuamentos ou separacións De realizarse unha edificación, esta colocarase de forma illada na parcela, afastándose un mínimo de 5,00 m dos lindeiros con outras parcelas. A separación ou recuamento da edificación respecto á aliñación ou peche de parcela a viario público será a expresada graficamente nos planos de ordenación. Non se esixirán separacións ás instalacións de uso deportivo descubertas e que se desenvolvan en superficie.4. Condicións de volume e aproveitamento: Altura máxima Establécese unha altura máxima de 8,00 m. Edificabilidade A superficie edificable máxima será a que resulte de multiplicar a superficie da parcela por un coeficiente de 0,50 m²/m². Por se tratar dun solo público dotacional, esta edificación non consume aproveitamento no cómputo do aproveitamento total do sector. É un aproveitamento non lucrativo. ART.21.–ORDENANZA 5. ESPAZOS LIBRES.1. Definición e condicións de uso: Definición Esta ordenanza regulamenta as condicións de utilización e uso das parcelas cualificadas de sistema de espazos libres que son obxecto de cesión ao Concello por imperativo regulamentario e do planeamento de rango superior, así como por motivos de mellora das condicións ambientais do sector. Ámbitos de aplicación Establécense dous ámbitos destinados a espazos libres de dominio e uso público: – Ámbito destinado a sistema xeral de espazo libre público SXEL, como consecuencia de adscribir ao sector terreos rústicos de especial protección das augas, situados na marxe dereita do Rego de Quenxe. Estes terreos identifícanse nos planos de ordenación coa súa cor correspondente e o distintivo de “SXEL Ordenanza 5A”. – Ámbito destinado a sistema local de espazo libre público SLEL, como resultado de cumprir o estándar regulamentario de superficie de zona verde ao servizo do sector e a determinación do P. X. O. M. da Laracha de localizar estes espazos en contacto cos núcleos da Rega e O Feal. Estes terreos identifícanse nos planos de ordenación coa súa cor e o distintivo de “SLEL Ordenanza 5B”. Condicións de uso e urbanización O uso principal é o de espazo libre en categoría 2.ª, conforme á definición establecida no P. X. O. M. da Laracha. – Ámbito de SXEL. Ordenanza 5A: Pola súa condición de solo rústico de especial protección o seu réxime é o previsto na Lei 9/2002. Terá un nivel de intensidade de uso reducido xa que se pretende conseguir un parque fluvial que conserve as calidades ambientais existentes, cun grao de transformación mínimo. Entre as actuacións previstas figuran o trazado de sendas peonís e de bicicleta e a restauración ambiental dos noiros e camiños en desuso. Neste ámbito non se contempla dotación de alumeado público para evitar efectos de contaminación luminosa no espazo protexido. O proxecto de urbanización deberá contemplar a restauración ambiental deste ámbito. – Ámbitos de SLEL. Ordenanza 5B: O nivel de urbanización e de uso será acorde ao destino de parque urbano e xardín previsto para estes ámbitos. Urbanizarase unha rede viaria peonil e de bicicleta mediante sendas de ancho comprendido entre 2,00 e 3,00 metros realizadas con pavimentos filtrantes. Sobre esta rede peonil asociarase unha rede de alumeado público e mobiliario urbano (bancos, papeleiras, etc.). A rede peonil e de bicicleta proxectarase co obxecto de conexión coa Rúa “D” e prolongando itinerarios en dirección leste de xeito que quede garantida a circulación peonil e ciclista ao longo de todo o ámbito a través dos espazos libres ata a conexión coa glorieta de acceso no lugar da Rega. Garantirase o acceso peonil e ciclista aos equipamentos lindeiros cos espazos libres. O 20% da superficie de cada ámbito poderá ser destinada a parque infantil. Deberase coutar e pechar mediante valo de madeira e cumprirá a lexislación específica de aplicación. O resto da superficie será axardinada e forestada con especies características desta zona (carballeiras, saucedas, alisedas). Autorízase, con carácter puntual, a colocación de infraestruturas de servizo ao sector como bombeos, transformadores, etc. En caso de se construír sobre rasante, deberán pecharse con malla metálica e ocultarse con vexetación perimetral. ART.22.–ORDENANZA 6. SISTEMA VIARIO.1. Definición e condicións de uso: Definición Comprende o solo destinado a conformar a estrutura viaria de comunicación do sector e de conexión coa rede exterior xa existente, e que se compón de todos aqueles elementos que forman parte da infraestrutura como calzadas, aparcamentos, beirarrúas, separadores ou organizadores do tráfico, sinalización viaria, etc. Ámbitos de aplicación Establécense dous ámbitos de aplicación en virtude da dobre cualificación: – Ámbitos de sistema xeral viario, conforme ás determinacións do PXOM. O sector abrangue un tramo da estrada municipal de Lendo. – Ámbitos de sistema local viario, formado polo restantes viarios subordinados aos de sistema xeral e que conforman a malla urbana do sector. Condicións de uso e utilización O sistema viario será destinado aos movementos e circulación de persoas e vehículos, así como ao estacionamento dos vehículos nas zonas reservadas para isto. Non se admitirán obras ou instalacións que non estean directamente vinculadas ou que non presten servizo á rede viaria, como podan ser as instalacións de sinalización, organización do tráfico, iluminación. O Proxecto de urbanización deberá definir con precisión os espazos reservados para contedores de residuos sólidos urbanos, incorporando medidas de ocultación. O proxecto de urbanización, logo da consulta coas empresas operadoras de transporte público, deberá prever a reserva de espazo para conformar unha parada de bus, localizada preferentemente na Rúa “B”. Na zona de tránsito peonil e nas bandas axardinadas poderán ademais incluírse os elementos de mobiliario urbano ao servizo do peón, así como a plantación de arborado. Con carácter puntual, poderá autorizarse a instalación de casetas ou quioscos. A colocación destes elementos seguirá criterios tendentes a facilitar o tráfico peonil e en calquera caso deberá cumprir os criterios de accesibilidade expostos na lexislación sectorial en materia de accesibilidade e supresión de barreiras. Baixo rasante de tódalas partes anteriormente descritas, autorizaranse as obras de instalacións e redes de servizos urbanos, así como a construción de aparcamentos de titularidade pública ART.23.–ORDENANZA 7. SISTEMA DE INFRAESTRUTURAS.1. Definición e condicións de uso: Definición Constitúen os ámbitos reservados polo Plan de sectorización para a ubicación dos elementos auxiliares e de servizo das infraestruturas técnicas como electricidade, saneamento, abastecemento de auga, etc., necesarias para o correcto funcionamento técnico da urbanización. Ámbitos de aplicación – Ámbitos destinados polo Plan de sectorización á instalación de elementos ao servizo das redes de infraestruturas. Identifícase nos planos mediante a súa cor característica e o distintivo “SLIS”. Condicións de uso e utilización Contémplase a instalación de elementos ao servizo das redes de urbanización do sector, as cales poderanse instalar sobre ou baixo rasante. As parcelas deberán estar convenientemente pechadas e cumprirán coas medidas de seguridade que derivan da lexislación sectorial, como distancias entre elementos de distinta función ou natureza. En caso de se instalar elementos sobre rasante, deberase deixar unha separación mínima de 2,00 metros a tódolos lindes de parcela, agás que a lexislación sectorial dite maiores distancias. As superficies non ocupadas polos elementos previstos recibirán un tratamento axardinado esixíndose a ocultación mediante barreiras vexetais nos casos en que os elementos a instalar produzan un impacto visual negativo. ART.24.–ORDENANZA 8. SOLO DE RESERVA VIARIA E DE INFRAESTRUTURAS. Definición Mediante esta ordenanza se definen as condicións de uso e utilización dos terreos que, polo seu destino e natureza, se constitúen como reserva ao obxecto de garantir a súa dispoñibilidade no futuro. Ámbitos de aplicación Establécense dous ámbitos destinados a espazos de reserva viaria e de infraestruturas: – RV. Ordenanza 8B.–Comprende o solo rústico de infraestrutura lindante coa autoestrada, e que queda adscrito á área de reparto do Sector. Unha parte deste solo ten ademais a clasificación de solo rústico de especial protección das augas, consonte expresan os planos de ordenación. Condicións de uso e utilización Será de aplicación o réxime establecido no artigo 37 da Lei 9/2002 de ordenación urbanística e protección do medio rural de Galicia. Complementariamente estarase ao disposto na Lei 8/2013, do 28 de xuño de estradas de Galicia. Á parte afectada polo solo rústico de especial protección das augas seralle de aplicación o disposto no artigo 38 da Lei 9/2002.6.4.–NORMAS DE URBANIZACIÓN. ART.25.–OBRIGATORIEDADE. Para a execución do Plan de sectorización redactaranse proxectos de urbanización que terán en conta as determinacións expresadas nas presentes Normas e no PXOM da Laracha. ART.26.–OBXECTO E ALCANCE DOS PROXECTOS DE URBANIZACIÓN.1. Os Proxectos de Urbanización teñen por obxecto a definición técnica precisa capaz de levar a cabo a execución da urbanización definida no Plan.2. Os Proxectos de Urbanización non poderán cambiar as determinacións do Plan de sectorización en cuanto a ordenación, réxime de solo e niveis de uso e intensidade. Todo o máis, poderán realizar axustes de detalle froito do proceso de adaptación das determinacións á realidade física.3. A efectos de alcance dos proxectos, as obras de urbanización analízanse nos seguintes puntos: – Apertura de viario e aparcamento en superficie. – Tratamento de superficies, pavimentación. – Xardinería e acondicionamento de espazos libres – Redes de distribución (auga, gas, electricidade). – Alumeado público. – Telefonía e outras telecomunicacións. – Redes de evacuación de augas pluviais e residuais. – Outros 4. Os Proxectos de Urbanización deberán resolver adecuadamente os enlaces dos servizos existentes exteriores ao ámbito nos termos expresados no presente Plan de sectorización, comprobando, en calquera caso, a capacidade destes para soportar as cargas engadidas pola nova urbanización.5. Os Proxectos de Urbanización darán cumprimento das diferentes lexislacións sectoriais e específicas que correspondan a cada caso, en especial as de accesibilidade e supresión de barreiras. ART.27.–CONTIDO DOS PROXECTOS DE URBANIZACIÓN.1. Os Proxectos de Urbanización terán a documentación necesaria para a correcta posta en práctica das súas determinacións que, en calquera caso, será a mínima esixida no punto 69 do Regulamento de Planeamento.2. Os Proxectos estarán redactados de forma que permitan a persoas distintas aos autores a dirección e execución das obras, as cales formarán un conxunto terminado, de modo que o seu funcionamento sexa completo.3. Tódolos Proxectos irán datados e firmados por técnico competente, sobre o que recaerá a responsabilidade do proxecto e a súa adecuación ao planeamento antecedente.4. Incluirase un Anexo que xustifique o cumprimento dos criterios básicos de accesibilidade e supresión de barreiras da normativa sectorial vixente. ART.28.–APROBACIÓN DOS PROXECTOS DE URBANIZACIÓN. Os Proxectos de Urbanización tramitaranse e aprobaranse conforme ao disposto na lexislación urbanística. ART.29.–CONDICIÓNS E TRATAMENTO DA REDE VIARIA 1. Definición: Forman parta da rede viaria os espazos definidos no presente Plan destinados ao tránsito e circulación da poboación e marcadorías, xa sexa peonil ou motorizada. Inclúen as zonas axardinadas ao servizo desta, como illotes ou rotondas 2. Pavimentación: 1) Para calcular a pavimentación de calzadas nas vías rodadas terase en conta tanto o espesor das capas de firme necesario como o material a empregar na capa de rodaxe, o carácter e o tráfico das mesmas.2) Con carácter aconsellable en tódolos casos e de forma obrigada en terreos arxilosos, disporase unha primeira capa de arena de río que actuando como drenaxe evite que as arxilas se mesturen coas capas superiores do pavimento 3) Cando existan desniveis na proximidade inmediata das vías, estes trataranse de forma que os noiros necesarios teñan unha pendente que impida o corremento de terras, colocando muros de contención nos lugares en que se faga preciso.4) Os materiais de pavimentación elixiranse de acordo cun código funcional que distinga a categoría do espazo, circulación rodada, peonil, estancia de persoas e de vehículos, uso conxunto de persoas e de vehículos, etc. Os aparcamentos para turismos, construiranse con pavimento de celosía filtrante e que permita a medra da herba.5) O solo de beirarrúas e percorridos peonís resolverase con materiais que non dificulten a circulación das persoas e de vehículos de mano.6) As tapas de arquetas, rexistros, etc. orientaranse tendo en conta as xuntas dos elementos do paramento e nivelaranse co seu plano de tal forma que non resalten sobre o mesmo.7) As diferenzas de nivel entre distintos pavimentos realizaranse con bordos ou outros elementos de separación que definan claramente o seus perímetros.8) Os accesos rodados ás parcelas edificables nunca deformarán o perfil lonxitudinal das beirarrúas.9) Se deberan instalar en beirarrúas reixas de ventilación de redes e outros elementos subterráneos, deseñaranse de modo que non supoñan risco.10) Como norma xeneral en rúas con pendente superior ao 6% será recomendable dispor un pavimento antiesvarante.11) A pendente mínima será do 0,8%. Admitiranse excepcionalmente pendentes menores sempre que o proxecto resolva adecuadamente o drenaxe da plataforma, utilizando levadas, ampliando a frecuencia de sumidoiros, etc.12) O deseño dos itinerarios peonís, vaos e pasos de peóns realizarase conforme aos criterios expostos no artigo 6 do Anexo da Lei 8/1997 de accesibilidade e supresión de barreiras na Comunidade Autónoma de Galicia 3. Xardinería: 1) As beirarrúas acompañaranse preferentemente de aliñacións de árbores, sendo obrigatorias alí onde se indica en Planos de Ordenación.2) Os sistemas de rega por circulación superficial non ofrecerán solucións de continuidade co pavimento. Se as escavas e regueiras son profundas e entrañan perigo para os viandantes contarán coas correspondentes proteccións.3) Os espazos verdes deberán ser acondicionados na súa totalidade evitando espazos residuais sen tratamento algún.4) As bandas de protección do sistema viario e de infraestruturas básicas recibirán un tratamento axardinado. Empregaranse especies de raíz superficial que non danen a Infraestrutura.5) Prohíbese a plantación arbórea sobre a vertical de calquera Infraestrutura.6) A distancia mínima entre os troncos das árbores e a liña de parcelas ou a liña de edificación, será de 1,50 m. ART.30.–CONDICIÓNS DO ABASTECEMENTO DE AUGA. Establécese unha dotación mínima de 994 m³/día, a satisfacer pola infraestrutura municipal existente. A conexión de acometida realizarase na rede provincial que descorre pola estrada de Lendo. A rede interior do sector quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. Previuse dotar á urbanización dunha rede de hidrantes contraincendios, a cal poda permitir o funcionamento simultáneo de dous hidrantes consecutivos durante dúas horas cada un deles, cun caudal de 1.000 l./min., e unha presión mínima de 10 m. c. a. Colocaranse a unha distancia mínima de 100 m. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O axardinamento vertical mínimo entre ditos tubos será de 0,30 metros. Estableceranse en tódalas zonas de parque e xardín de Sistema Local unha instalación de rega para un consumo mínimo diario de 20 m³/Ha. As bocas de rega serán dos mesmos materiais e modelos adoptados polo Concello, conectadas a redes independentes derivadas da rede xeneral, coas súas correspondentes chaves de paso. A distancia entre as bocas de rega xustificarase conforme á presión da rede, de tal forma que os raios de acción se superpoñan no necesario, para non deixar espazos sen cubrir. ART.31.–CONDICIÓNS DO SANEAMENTO. O saneamento realizarase cun sistema separativo, tal e como se reflicte nos planos de ordenación. Para o cálculo da rede de augas residuais, tomarase a referencia de 994 m³/día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores subterráneos, intercalando os pozos de rexistro necesarios para as acometidas dende os cuarteiróns edificables no caso da rede de residuais, como dos sumidoiros no caso das pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de paliar os problemas derivados de baixa velocidade e época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede exterior, a predepuración por parte das industrias. Estarase ao disposto no artigo 46 en canto aos valores límite de vertido de augas á rede de saneamento de tipo urbano. Para evitar a contaminación da rede fluvial por mor da posible contaminación das augas de escorrenta, disporanse elementos como desareadores e desengraxadores na rede de pluviais ART.32.–CONDICIÓNS DO SUBMINISTRO DA ENERXÍA ELÉCTRICA.1. Rede eléctrica de Media Tensión e Centro de Transformación. A potencia prevista calcularase seguindo as Instrucións Complementarias ao vixente Regulamento Electrotécnico de Baixa Tensión. Os edificios destinados a equipamento social, comercial e docente, levarán o seu centro de transformación correspondente. Tódolos Centros de Transformación que teñan a súa ubicación no interior de edificios, deberán ter acceso dende a vía pública. Serán de dobre entrada (bucle) co fin de alimentalos dende dous puntos distintos.2. Rede eléctrica de Baixa Tensión. Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión, considerándose para isto os seguintes apartados: – N.º de Kw que precisarán os edificios privados – N.º de Kw que precisarán o resto de edificios singulares ou destinados a equipamento público. – N.º de Kw que precisará o alumeado público de viais e zonas axardinadas. Unha vez obtida a distribución de cargas coas distancias respectivas, dende elas e os Centros de Transformación procederase ao cálculo de cada derivación, tendo en conta a capacidade admisible e a caída de tensión. Como criterio xeneral, seguirase o da empresa subministradora. As fórmulas que se aplicarán para o cálculo son: Onde: P = potencia en W V = Tensión nominal entre fases I = Intensidade en amperios (A) cos ϕ = Factor de potencia, estimado en 0,9 L = Lonxitude da derivación, en metros 35 = Condutividade para o alumeado e = Caída de tensión Para tódalas intensidades máximas admisibles nos condutores terase en conta a disposición ITC-BT-19 do vixente Regulamento Electrotécnico de Baixa Tensión. ART.33.–CONDICIÓNS DA INSTALACIÓN DE ALUMEADO PÚBLICO. Como criterio xeneral as liñas para alumeado de viais serán en cable de cobre 1.000 V de secciones 4x10+T e 4x6+T, aloxadas en canalización independente en tubo de canalización illante corrugado tipo “Glassman” de 63 mm. As derivacións a puntos de luz serán de 2x2,5 mm² para báculos e 2x1,5 mm² para farois de menos entidade e potencia. En cada Centro de Transformación ao efecto, disporase un armario illante con equipo de medida. Acaroado a este instalarase outro cos equipos de protección e acendido adecuados, con posibilidade de dotación de célula fotoeléctrica e temporizador. A fórmula a aplicar para o cálculo do alumeado público, será: Nas que: D = Distancia entre luminarias F = Fluxo luminoso da lámpada n = Factor de utilización f = Factor de conservación Em = Nivel luminoso mínimo A = Anchura da calzada As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución ITC-BT-19 do vixente Regulamento Electrotécnico de Baixa Tensión. Para o cálculo de seccións por densidade de corrente, aplicaranse as seguintes fórmulas: Tramos Monofásicos Tramos Trifásicos Unha vez calculada a sección por densidade de corrente, aplicando as táboas da Instrución ITC-BT-19 do vixente Regulamento Electrotécnico de Baixa Tensión, comprobarase a súa validez polo cálculo da caída de tensión, mediante a aplicación das seguintes fórmulas: Tramos Monofásicos Tramos Trifásicos Onde: I = Intensidade nominal en amperios P = Potencia en vatios E = Tensión en voltios Cos a = Factor de potencia (En receptores ohmicos puros será a unidade) S = Sección do condutor en mm² l = Lonxitude do tramo en metros K = Coeficiente de condutibilidade, que toma o valor 56 para o cobre e 35 para o aluminio e = Caída de tensión en voltios 1,8 = Factor polo que hai que multiplicar a potencia das lámpadas cando estas sexan de descarga. Realizarase un estudo luminotécnico tendente a minimizar a contaminación lumínica. ART.34.–CONDICIÓNS DA REDE DE TELEFONÍA E TELECOMUNICACIÓNS. Deixarase prevista unha rede de telefonía e telecomunicacións, segundo se describe no correspondente plano de ordenación. A instalación irá sempre baixo a beirarrúa, establecéndose un mínimo de 8 tubos de PVC de diámetro 63 mm. Disporanse arquetas distanciadas un mínimo de 100 m. Será de aplicación a lexislación vixente en telecomunicacións. Entanto non se aprobe o R. D. ao que fai referencia a disposición adicional decimo primeira da Ley General de Telecomunicaciones, poderán aplicarse as cinco Normas UNE 133 de AENOR. ART.35.–CONDICIÓNS DA REDE DE GAS. Deixarase prevista a condución soterrada para o entronque coa rede de gas cidade, con acometida exterior segundo se indica en planos. A instalación a desenvolver cumprirá a normativa técnica correspondente, así como as normas particulares das compañías concesionarias que operan na zona. ART.36.–CONDICIÓNS E TRATAMENTO DE ESPAZOS LIBRES E ZONAS VERDES.1. O Proxecto de Urbanización correspondente aos espazos libres reservados polo presente Plan terán en conta a zonificación establecida a efectos da dotación dos servizos de rega e alumeado, dos elementos do mobiliario urbano e de xogo, do arboredo e da pavimentación das sendas e itinerarios peonís.2. Terase especial observancia á Lei 8/1997 de accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeneral.3. A presenza do canle terase en conta na definición das especies vexetais, utilizándose especies de ribeira como ameneirais ou salgueirais. Procurarase non abusar de pavimentos duros, utilizando no posible, pavimentos filtrantes que contribúan a pechar o ciclo hídrico. ART.37.–RECOLLIDA DE LIXO. Para o almacenamento dos residuos sólidos urbanos do polígono, habilitaranse espazos que terán capacidade suficiente para albergar os contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimizar o impacto visual dos contedores. Contarán cunha billa e un sumidoiro para proceder a súa periódica limpeza. Os contedores de residuos selectivos poderán situarse nas parcelas de servizos cualificadas coa ordenanza de Sistema Local de Infraestrutura de servizo (SLIS). ART.38.–MOBILIARIO URBANO. O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: – Elementos de iluminación – Bancos – Papeleiras – Teléfonos públicos – Sinalizacións A colocación de estes elementos en relación aos espazos peonís, deberán cumprir o disposto na normativa vixente de accesibilidade e supresión de barreiras. ART.39.–CONSERVACIÓN DA URBANIZACIÓN. A conservación e mantemento do ámbito de urbanización serán a cargo dos propietarios dos terreos comprendidos na área de reparto que, a tal fin, haberán de se integrar nunha Entidade de Conservación.6.5.–CONDICIÓNS TÉCNICAS DAS OBRAS EN RELACIÓN COAS VÍAS E SERVIZOS. ART.40.–DANOS ÁS VÍAS OU SERVIZOS MUNICIPAIS. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. ART.41.–OBRAS QUE AFECTAN A SERVIZOS PÚBLICOS. Se as obras que se executan afectan a servizos de carácter xeneral ou público, os propietarios comunicarano por escrito ás empresas correspondentes ou entidades administrativas, con oito días de antelación do comezo das mesmas, en cuxo prazo ditas empresas ou entidades deberán tomar as medidas oportunas en evitación de danos propios ou a terceiros, dos que serán responsables dende a finalización do prazo anteriormente mencionado. ART.42.–ACOPIO DE ESCOMBROS E MATERIAIS. Os escombros e acopios de materiais, non poderán amontoarse na vía pública, nin apoiarse nas valas ou muros de peche. ART.43.–ESTADAS E MATERIAL AUXILIAR. Tódalas estadas auxiliares da construción, deberán executarse baixo dirección facultativa competente e dotaráselles das precaucións necesarias para evitar que os materiais e ferramentas de traballo poidan caer á rúa, na que se colocarán as sinais de precaución que en cada caso sexan convenientes. En toda clase de construción, así como no uso de maquinaria auxiliar da mesma, gardaranse as precaucións de seguridade no traballo, esixidas polas leis vixentes en cada momento sobre a materia. ART.44.–VALADO DE OBRAS.1. En toda obra de nova planta ou derribo, e nas de reforma ou conservación que afecten ás fachadas, haberá de se colocar un valo de protección de 2 metros de altura, como mínimo, de materiais que ofrezan seguridade e conservación decorosa, e situada á distancia máxima de 2 metros da aliñación oficial. En todo caso, deberá quedar remetida do bordo, ao menos 0,60 metros, para permitir o paso de peóns.2. Cando por circunstancias especiais non se faga aconsellable a aplicación de ditas normas, o técnico municipal correspondente, fixará as características do valo, pudendo ordenar a súa desaparición total no momento en que terminen los traballos indispensables en planta baixa, continuando as obras nas plantas superiores, previa colocación dunha estada de protección que permita o tránsito pola beirarrúa e ofreza as debidas seguridades para a circulación na vía pública.3. Cando as obras ou instalacións poidan supoñer, en se mesmas ou no seu montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características do tránsito o aconsellen, poderá limitarse o traballo en determinadas horas.4. Nas zonas en que sexa obrigatorio o recuamento, o valo colocarase na aliñación oficial. Non será obrigatoria cando estea construído o peche definitivo.5. A instalación de valos enténdese sempre con carácter provisional, en tanto dure a obra. Por isto dende o momento en que transcorra un mes sen dar comezo as obras, o estean interrompidas, deberá suprimirse o valo e deixar libre a beirarrúa ao tránsito público.6.6.–CONDICIÓNS AMBIENTAIS, HIXIÉNICAS, ESTÉTICAS E DE PROTECCIÓN DO PATRIMONIO. ART.45.–CAUTELAS E CONDICIONANTES PARA A PROTECCIÓN DO MEDIO AMBIENTE NA FASE DE URBANIZACIÓN E OBRAS EXTERIORES. Estarase ao disposto nas medidas correctoras e cautelares establecidas no correspondente estudo de impacto ambiental do proxecto de urbanización do sector. A título indicativo teranse en conta as seguintes cautelas e condicións: – A maquinaria empregada no proceso de urbanización cumprirá coa normativa de emisión que lle resulte de aplicación, debendo dispor de documentación acreditativa ao respecto. – No caso de efectuar voaduras, no seu deseño e execución, levaranse a cabo as medidas protectoras e correctoras necesarias co fin de minimizar as afeccións debidas ao ruído, vibracións, po e proxeccións de materiais. – Queda prohibida a queima de restos ou calquera tipo de material, sen a autorización correspondente. – Co fin de evitar posibles alteracións da calidade do aire por emisión de po á atmosfera durante a fase de execución, debido á acción da maquinaria e dos movementos de terra, levarase a cabo a rega de camiños e zonas de obra e o recubrimento cun toldo impermeable dos camións que transporten o material. Ademais, procederase ao lavado das rodas dos camións á saída da zona das obras. – Estarase ao disposto na Ley 37/2003 de Ruído, no RD 1367/2007, no RD 1038/2012, de 6 de xullo, así como no estipulado, no seu caso, nas ordenanzas municipais do Concello da Laracha referentes á contaminación acústica. – Para os vertidos que se realicen ao medio natural, xa sexan augas de parcelación, sanitarias e/ou pluviais, así como para a realización de captación de auga, será preceptiva a autorización e/ou concesión administrativa outorgada por Augas de Galicia. – Durante a fase de obras disporase dun sistema de recollida, condución e decantación das augas pluviais ou das procedentes da rega da zona das obras, caídas no interior da superficie de actuación. – O deseño dos dispositivos de drenaxe da rede viaria realizarase de maneira que se evite a formación de inundacións ou deposicións nos puntos de incorporación á rede natural. – Prohíbese verter nos canles fluviais restos de formigón ou cemento, ou lavar materiais ou ferramentas que estiveran en contacto con eles, así como os cambios de aceite da maquinaria de construción. Ademais non se depositarán na zona de servidume nin en lugares próximos ningún tipo de material que poida incorporarse a estes por esvaramentos ou por inundacións. – De forma previa ao comezo efectivo das obras, procederase a delimitar o terreo afectado por estas, de maneira que se minimice a afección do proxecto sobre o territorio. Igualmente definiranse os camiños a utilizar no marco do proceso construtivo, debendo estar xustificado o emprego de zonas diferentes aos trazados dos camiños definitivos. – Retirarase e amontoarase a terra vexetal procedente das labores de escavación e movementos de terras co obxecto de empregala posteriormente no proceso de restauración paisaxística das zonas verdes e dos espazos afectados polas obras. Esta terra vexetal mentres permaneza almacenada non poderá ser mesturada con ningún tipo de escombros. – Os montóns de terra vexetal deberán facerse de modo que se impida o seu deterioro por compactación (por paso de maquinaria) ou por erosión hídrica. No caso de que o período de almacenaxe sexa prolongado e non apareza vexetación espontánea nos montóns, realizaranse sementes de herbáceas (gramíneas e leguminosas) con aportes de mulch suficiente para manter entre un 5% e un 6% de materia orgánica. – Naquelas zonas afectadas por movementos de terra, escavacións e en xeneral todas aquelas operacións de obra que supoñan a aparición de superficies núas, se procederá á súa revexetación unha vez se acaden as superficies definitivas, co obxecto de evitar a aparición de fenómenos erosivos. – Previamente á realización de tarefas de mantemento e reparación da maquinaria de obra non apta para circular por estradas, deberá dispoñerse na zona os medios necesarios para evitar a chegada de vertidos accidentais ao solo, facilitando a súa recollida. No caso da maquinaria apta para esta circulación, estas tarefas deberán realizarse en talleres autorizados. – Se delimitará, ademais, un espazo destinado a acollida das instalacións auxiliares á obra (parque de maquinaria, zona de almacenaxe de materiais, etc.). Deberá localizarse en espazos carentes de valores ambientais relevantes, e estar dotada dos equipamentos necesarios para asegurar un funcionamento ambientalmente seguro de ditas instalacións. – Tódolos residuos xerados xestionaranse conforme á lexislación vixente de aplicación, en función da súa natureza, primando a súa reciclaxe ou reutilización fronte ao vertido. Ademais almacenaranse en contedores, ata a súa entrega a xestor autorizado, situados na zona de instalacións de obra, atendendo aos criterios de almacenaxe establecidos na lexislación vixente e sinalando claramente a súa presenza, debéndose informar ao persoal da obra sobre a situación destas zonas. – No caso de que se precise material procedente de canteiras para o desenvolvemento das obras, este deberá proceder de canteiras autorizadas. Ademais estúdase a posibilidade de que parte dos materiais a usar para a urbanización (para bases ou subbases dos viais, para a fabricación de formigonados, para pavimentar as vías auxiliares, para recheos pouco esixentes xeotecnicamente, etc.), procedan de plantas de reciclaxe de residuos de construción e demolición. – Respectarase sistematicamente todo tipo de vexetación existente que non estea afectada directamente pola execución da obra. Ademais, procederase ao balizado ou á sinalización de todas aquelas masas e formacións vexetais de interese ambiental situadas no contorno afectado polo proxecto co obxecto de evitar afeccións innecesarias sobre elas. – Para a realización de poda das especies arbóreas debe terse en conta o disposto no Regulamento de Montes, tendo que facer a correspondente comunicación de poda ou solicitude de autorización, segundo o caso. – Os restos vexetais que se produzan, deberán ser xestionados correctamente prevalecendo sempre a súa valorización. No caso de depositalos no terreo, deberán ser triturados e distribuídos homoxeneamente, para permitir unha rápida incorporación ao solo. – Levarase a cabo un proxecto de integración paisaxística, tendo en conta que os acabados finais das actuacións deberán realizarse con deseño e materiais que integren ditas obras no entorno. Ademais, na revexetación utilizaranse especies autóctonas da zona. – Tódalas árbores e sementes a empregar reunirán as condicións suficientes de pureza, potencia xerminativa e ausencia de pragas e enfermidades que garanten o éxito da revexetación. – Procederase á rega regular, ao abonado mineral de reforzo anual e á resementeira das superficies nas que aparezan calvas e/ou avultamentos ata que se asegure a viabilidade da revexetación. – Estableceranse as medidas correctoras necesarias co fin de minimizar a contaminación luminosa. – Estableceranse medidas encamiñadas ao mantemento das infraestruturas locais existentes que sexan utilizadas na execución do proxecto, procedéndose á reparación dos estragos ou danos ocasionados nelas, de ser o caso. ART.46.–CONDICIÓNS ESIXIBLES ÁS AUGAS RESIDUAIS E AOS SISTEMAS DE DEPURACIÓN. – Valores límite da calidade da auga antes de se verter á rede de saneamento: O efluente das industrias deberá cumprir uns estándares mínimos de calidade antes do seu vertido á rede de saneamento municipal. Dito estándar queda definido na obriga do cumprimento dos valores de referencia contidos na seguinte táboa: (1) Ademais, poderá ser obxecto de limitación calquera substancia ou composto previsto nas Directivas 91/271/CEE e 76/464/CEE e os seus derivados, e no Real Decreto 995/2000. (2) Nitróxeno aminiacal+nitróxeno orgánico determinado de acordo co método Kjeldahl. (3) Substancias activas co azul de metileno, expresadas como lauril sulfato sódico (LSS). (4) Suma de benceno, tolueno, etilbenceno e xileno. (5) Poderanse contemplar valores superiores de AOX cando se cumpran os valores de organoclorados individualizados. ART.47.–CONDICIÓNS ESIXIBLES EN RELACIÓN ÁS EMISIÓNS DE GASES OU OUTROS CONTAMINANTES Á ATMÓSFERA. Redáctase o presente artigo co obxectivo de que as industrias que se implanten no ámbito do sector de solo urbanizable contribúan a evitar a contaminación atmosférica. Toda instalación susceptible de contaminar a atmosfera precisa da correspondente autorización administrativa mediante a cal se garantan as condicións de protección e control respecto aos límites de emisión de contaminantes que, en cada momento, se atopen vixentes por aplicación da lexislación nesta materia. Os titulares das actividades e instalacións son os responsables de instalar e manter os sistemas de control e de medida das emisións á atmosfera. Os proxectos técnicos que se realicen e acompañen á solicitude de licenza das instalacións susceptibles de contaminar a atmosfera conterán as determinacións mínimas esixidas pola lexislación sectorial nesta materia que garantan o cumprimento dos valores máximos admisibles de emisións á atmosfera. Serán de aplicación as disposicións contidas na Lei 8/2002, de protección do ambiente atmosférico de Galicia. En tanto non se aprobe o Regulamento que desenvolve a citada Lei será de aplicación a Lei 38/1972, de Protección do Medio Ambiente Atmosférico, así como o Decreto 833/1975 que a desenvolve. En todo caso, será de aplicación canta normativa sobre esta materia se atope vixente no momento da solicitude de licenza e estarase ao disposto a cantas instrucións determine a Consellería de Medio Ambiente no ámbito das súas competencias. ART.48.–CONDICIONANTES ESIXIBLES EN RELACIÓN ÁS EMISIÓNS DE RUÍDO E VIBRACIÓNS. Os valores de referencia de emisión e inmisión de ruído e vibracións derivan da aplicación da lexislación estatal en materia de ruído: – Lei 37/2003 de Ruído – R. D. 1367/2007 polo que se desenvolve a Ley 37/2003 de Ruído no referente á zonificación acústica, obxectivos de calidade e emisións acústicas, modificado polo RD 1038/2012 de 6 de xullo. As zonas acústicas a ter en conta na aplicación dos niveis de referencia serán as reflectidas no plano de ordenación O-10 “Zonificación acústica”. Os obxectivos de calidade acústica responderán aos expostos no citado R. D. 1367/2007 modificado polo RD 1038/2012. En casos excepcionais, motivados polas características singulares dunha determinada instalación industrial, poderán sobrepasarse os valores límite ordinarios sempre e cando se establezan, na medida do posible, os dispositivos de atenuación e corrección de impacto e obteña a Autorización Ambiental Integrada definida no artigo 3 da Lei 16/2002 de prevención e control integrados da contaminación. En todo caso deberase cumprir no ambiente interior das instalacións ou recintos o que determine a lexislación reguladora das condicións de seguridade e saúde no traballo. ART.49.–XESTIÓN DE RESIDUOS SÓLIDOS. – Residuos sólidos urbanos: O Concello da Laracha ten atribuída a xestión dos residuos sólidos urbanos, dende a recollida do contedores ata o depósito na planta de SOGAMA. Dito servizo será prestado por empresa autorizada conforme ao correspondente contrato de concesión. Cada empresa ou titular de solo do parque empresarial é responsable ante o Concello do inadecuado emprego dos contedores ou de facer depósitos nos mesmos que non correspondan co tipo de residuo especificado. O Concello poderá esixir aos titulares a previa selección ou, se é o caso, a xestión directa do residuo nos casos en que o tipo de residuo ou o volume do mesmo desborde a capacidade técnica do concesionario. A empresa concesionaria está obrigada a facer unha recollida selectiva, cando menos, de orgánicos, inerte, vidro e papel e cartón. ART.50.–CONDICIÓNS ESTÉTICAS, DE SALUBRIDADE E ORNATO ESIXIBLES A PARCELAS, EDIFICIOS E INSTALACIÓNS. INTEGRACIÓN PAISAXÍSTICA DA EDIFICACIÓN. – Os propietarios das parcelas serán responsables ante o Concello do mantemento dos edificios, instalacións así como do solo libre non ocupado en condicións dignas de acabado, limpeza e seguridade. – Tódolos paramentos da edificación, incluíndo os peches das parcelas, terán o mesmo estándar de calidade, sen prexuízo de que se outorgue un maior protagonismo a elementos singulares como a fachada. Prohíbese expresamente deixar paredes sen terminar, revestir ou en condicións indignas de acabado. – Tódalas instalacións deberán manterse en condicións de acabado aceptables, debéndose proceder coa periodicidade que esixa cada instalación ás correspondentes labores de limpeza e mantemento. – Os rótulos acaroados ou sobre cabaletes, propios de cada industria, axustaranse ás normas dun correcto deseño en cuanto a composición e cor utilizados e realizaranse a base de materiais inalterables aos axentes atmosféricos. A empresa beneficiaria é a responsable, en todo momento, de o seu bo estado de mantemento e conservación. Prohíbese o emprego de rótulos pintados directamente sobre paramentos exteriores. Quedan prohibidos os cegamentos directos ou escintileos que poidan afectar ao tráfico rodado. – A edificación será de deseño libre mais deberá responder a unha idea ou proxecto arquitectónico convenientemente expresado e xustificado na súa memoria técnica ou xustificativa, tendo en consideración a integración da solución proposta no contexto e considerando a visibilidade dende a autoestrada, dende os rueiros internos do sector (contexto urbano) e dende os núcleos rurais exteriores. A proposta debe ser equilibrada no senso da contención da motivación corporativa, impedindo que os tratamentos de fachada (cores e texturas), rótulos e carteis que respondan a imaxes corporativas adquiran excesivo protagonismo anulando a capacidade expresiva do edificio en atención a súa propia esencia. Así mesmo cómpre rexeitar cores e texturas rechamantes debendo esixirse os remates de paramentos en tonalidades predominantes nas imaxes da paisaxe do lugar, e texturas sen brillo. – O proxecto de edificación definirá a urbanización completa dos espazos interiores das parcelas non ocupados pola edificación, pavimentándose adecuadamente os espazos de acceso, aparcamento e manobra, tratándose os restantes con xardinería, prohibíndose en todos eles a almacenaxe de produtos, vertido de desperdicios e, en xeral, todo o que poida danar a estética do polígono. ART.51.–CAUTELAS PARA A PROTECCIÓN DO PATRIMONIO HISTÓRICO E CULTURAL.1.–Actos suxeitos a licenza: Os actos de uso do solo, de actividade, de construción ou urbanización que se soliciten no ámbito dos elementos catalogados EL-5 e EL-6, mesmo nos seus contornos de protección, precisarán de autorización previa do órgano competente da Consellería de Cultura.2.–Grao de protección: Outórgaselles aos elementos EL-5 e EL-6 a protección integral e ambiental respectivamente, consonte á definición do Catálogo do vixente Plan Xeral de Ordenación Municipal.3.–Actuacións permitidas nos elementos inventariados. Urbanización do contexto. O presente plan de sectorización contempla a posta en valor dos elementos do patrimonio inventariados EL-5 e EL-6 no contexto do destino público previsto no Plan. As actuacións permitidas serán as de conservación, consolidación, restauración, reconstrución e reforma interior consonte á definición do Catálogo do vixente Plan Xeral de Ordenación Municipal. O proxecto de urbanización recollerá o deseño dunha beirarrúa perimetral ao elemento EL-5 (hórreo), que estableza un espazo peonil xeneroso en torno a el.4.–Control arqueolóxico na fase de urbanización: Consonte aos resultados dos traballos previos de prospección e sondaxes arqueolóxicas no ámbito do Plan de sectorización, determínase a necesidade de realizar un control arqueolóxico ao inicio das obras de urbanización. Dito control iniciarase nunha primeira fase de limpeza da vexetación existente e continuarase durante os movementos de terra. Os traballos de control arqueolóxico realizaranse para todo o ámbito da actuación por técnico arqueólogo autorizado pola Dirección Xeral de Patrimonio. En caso de atopar restos arqueolóxicos, deteranse as obras de urbanización ata que a administración competente, unha vez posta en coñecemento, determine sobre a necesidade ou non de conservación do elemento. No caso de ser necesaria a conservación dun suposto xacigo, procederase á modificación puntual do Plan de sectorización ao obxecto de modificar a ordenación do ámbito segundo os criterios de protección e conservación. ART.52.–AFORRO ENERXÉTICO E DIVERSIFICACIÓN DAS FONTES DE ENERXÍA. É un obxectivo do Plan de cara á sostibilidade global e do polígono, procurar o aforro de enerxía e a diversificación das fontes de enerxía utilizando enerxías renovables. En virtude das condicións xeográficas e características do entorno considéranse efectivas as seguintes fontes alternativas: – Solar térmica – Solar fotovoltaica – Xeotérmica – Biomasa Porén o anterior, calquera avance tecnolóxico que faga factible o emprego doutras fontes deberá reflectirse nos correspondentes informes do seguimento ambiental do polígono. Os proxecto de edificación, ademais de incorporar as esixencias establecidas no Código Técnico da Edificación, xustificarán, se fose o caso, o grao de dependencia enerxética doutras fontes renovables ou unha maior porcentaxe de dependencia da enerxía procedente de paneis térmicos e fotovoltaicos respecto ao mínimo legal establecido. O Concello da Laracha poderá aprobar unha ordenanza específica mediante a cal se outorgan beneficios fiscais ás empresas que utilicen en maior medida fontes de enerxía renovable.6.7.–NORMAS DE PARCELACIÓN E ORGANIZACIÓN DA PROPIEDADE. ART.53.–XENERALIDADES. Enténdese por parcelación a subdivisión simultánea ou sucesiva de parcelas, ou a agrupación das mesmas previstas na ordenación do Plan de sectorización. Toda agrupación o segregación das parcelas citadas anteriormente deberán: – Respectar a estrutura urbanística que fixa o Plan de sectorización. – Facer posible as acometidas dos demais servizos urbanísticos. – Deseñar parcelas edificables de acordo coa normativa do Plan de sectorización. Toda parcelación estará sometida a previa licenza municipal. ART.54.–AGRUPACIÓN DE PARCELAS. Permítese agrupar parcelas para formar outras de maiores dimensións. As parcelas resultantes estarán suxeitas, en todo caso, ás prescricións que as Ordenanzas Particulares sinalan. No caso de que a agrupación comprenda parcelas orixinarias suxeitas a distintos graos da ordenanza 1, a parcela agrupada suxeitarase ás seguintes condicións particulares: – En canto á edificabilidade máxima, a que resulte da suma das edificabilidades que correspondesen ás parcelas orixinarias segundo o seu grao. – En canto á superficie de ocupación máxima, a que resulte en termos porcentuais da suma das superficies máximas ocupables en cada parcela orixinaria segundo o seu grao e a superficie total da parcela agrupada sen exceder a resultante dos recuamentos mínimos obrigatorios. – En canto ao resto de condicións particulares, as establecidas para o grao aplicable á parcela orixinaria de maior tamaño. ART.55.–SEGREGACIÓN DE PARCELAS. PARCELA MÍNIMA. Poderanse dividir parcelas para formar outras de menor tamaño, sempre que cumpran os seguintes requisitos: – As parcelas resultantes non serán menores da mínima establecida para cada zona nas ordenanzas particulares. – Cada unha das novas parcelas cumprirán cos parámetros reguladores da ordenación establecida na presente normativa. – Resólvese adecuadamente a dotación de tódolos servizos existentes para cada unha das parcelas resultantes. – Se con motivo da subdivisión de parcelas fora preciso realizar obras de urbanización, estas executaranse con cargo ao titular da parcela orixinaria, redactándose o correspondente Proxecto de Urbanización. – A esixencia de prazas de aparcamento privadas se repartirá proporcionalmente á edificabilidade de cada parcela. – A nova parcelación, así mesmo, será obxecto de licenza municipal. ART.56.–PROPIEDADE HORIZONTAL. Sen prexuízo do cumprimento dos parámetros e condicións esixibles a cada parcela, así como do cumprimento da condición de soar, admítese o réxime de propiedade horizontal definido na Ley 49/60 de Propiedad Horizontal, de 21 de xullo de 1960, reformada pola Ley de Reforma da Propiedad Horizontal, de 6 de abril de 1999.7.–PLAN DE SEGUIMENTO AMBIENTAL.7.1.–INTRODUCIÓN. Redáctase o presente Plan de Seguimento Ambiental coa finalidade de comprobar o grao de cumprimento dos obxectivos de sostibilidade do polígono industrial a partir da súa posta en funcionamento. A tal fin formúlase un sistema de indicadores mediante a toma de datos ou medicións que deben realizarse periodicamente o que permitirá coñecer a evolución do concepto avaliado e así adoptar as medidas correctoras de tendencias non desexadas.7.2.–LISTADO DE INDICADORES.7.3.–ESTRATEXIA DE XESTIÓN. A xestión medio ambiental do polígono empezará a desenvolverse unha vez terminadas as obras de urbanización e recibidas estas polo Concello da Laracha. Dita xestión será asumida pola Entidade de Conservación do Polígono e comprenderá o conxunto de operacións de control, medición e toma de datos determinados no presente Plan de Seguimento así como a realización de informes de seguimento e rectificación. Tanto o Concello da Laracha como aquelas entidades públicas ou privadas implicadas en procesos que teñan relación coa sostibilidade do polígono prestarán apoio e subministrarán a información necesaria á Entidade de Conservación para a realización do seguimento ambiental. Unha vez ao ano, contados a partir da recepción das obras de urbanización, presentarase ante o Concello e a Consellería de Medio Ambiente un informe no cal queden expresados os resultados dos indicadores. A partir do segundo informe expresarase ademais a evolución ou tendencia de ditos resultados e farase unha reflexión sobre a adecuación de cada indicador. Neste sentido, os informes bianuais constitúen unha ferramenta que permitirá mellorar as formas de medición e reformular indicadores co obxectivo final de detectar tendencias negativas. Os informes establecerán un apartado de conclusións no cal farase unha relación de propostas encamiñadas á corrección de tendencias non desexadas e, en definitiva, a avanzar no camiño da sustentabilidade.8.–ÍNDICE DE PLANOS INFORMACIÓN ORDENACIÓN ANEXO 1 XUSTIFICACIÓN DO CUMPRIMENTO DA LEI 10/2014 DE ACCESIBILIDADE, E O REGULAMENTO DE DESENVOLVEMENTO E EXECUCIÓN DA LEI DE ACCESIBILIDADE E SUPRESIÓN DE BARREIRAS NA COMUNIDADE AUTÓNOMA DE GALICIA (D.35/2000, DO 28 DE XANEIRO). XUSTIFICACIÓN DO CUMPRIMENTO DA ORDE VIV/561/2010 POLA QUE SE DESENVOLVE O DOCUMENTO TÉCNICO DE CONDICIÓNS BÁSICAS DE ACCESIBILIDADE E NON DISCRIMINACIÓN PARA O ACCESO E UTILIZACIÓN DOS ESPAZOS PÚBLICOS URBANIZADOS (BOE N.º 61, DO 11 DE MARZO DE 2010). O presente ANEXO ten por obxecto establecer os criterios básicos tendentes a potenciar, promover e mellorar a accesibilidade e a supresión de barreiras arquitectónicas e urbanísticas, así como de expoñer o grao de adecuación do propio Plan de sectorización ao disposto tanto na lexislación autonómica como na estatal aplicable. A Lei 10/2014 de accesibilidade da Comunidade Autónoma de Galicia, establece no seu artigo 5: ”1. As vías públicas, os parques e os demais espazos de uso público deberán ser proxectados, construídos, restaurados, mantidos, utilizados e reurbanizados de forma que resulten accesibles para todas as persoas. Para iso, os criterios básicos que se establecen nesta lei, e na súa normativa de desenvolvemento, deberán ser recollidos nos plans de desenvolvemento (plans de sectorización, plans parciais, plans especiais e estudos de detalle) ou nos plans xerais de ordenación, cando incorporen a ordenación detallada dun ámbito de desenvolvemento.2. En zonas urbanas consolidadas, cando non se poida cumprir algunha destas condicións, formularanse as solucións alternativas que garantan a máxima accesibilidade posible, para o cal se requirirá o ditame favorable da Comisión Técnica de Accesibilidade.3. Nos informes técnicos que se emitan con carácter previo á aprobación definitiva dos instrumentos de planeamento deberá facerse constancia expresa, con mención desta lei, de que se cumpren os criterios exixidos nesta lei e na súa normativa de desenvolvemento. A Orde VIV/561/2010 pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados, establece no seu artigo 1: “3. Os espazos públicos proxectaranse, construiranse, restauraranse, manteranse, utilizaranse e reurbanizaranse de xeito que se cumpran, como mínimo, as condicións básicas que se establecen nesta Orde. Nas zonas urbanas consolidadas, cando non sexa posible o cumprimento dalgunha das condicións citadas, plantexaranse as solucións alternativas que garantan a máxima accesibilidade posible. E no seu artigo 2: “1. O ámbito de aplicación deste documento está constituído por todos os espazos públicos urbanizados e os elementos que o compoñen situados no territorio do Estado español …”. ADECUACIÓN DO PLAN DE SECTORIZACIÓN Á LEI DE ACCESIBILIDADE E SUPRESIÓN DE BARREIRAS NA COMUNIDADE AUTÓNOMA DE GALICIA E REGULAMENTO QUE A DESENVOLVE E A ORDE VIV/561/2010 POLA QUE SE DESENVOLVE O DOCUMENTO TÉCNICO DE CONDICIÓNS BÁSICAS DE ACCESIBILIDADE E NON DISCRIMINACIÓN PARA O ACCESO E UTILIZACIÓN DOS ESPAZOS PÚBLICOS URBANIZADOS. A ordenación planeada no Plan de sectorización debe ter en conta os criterios básicos de accesibilidade co fin de que os proxectos de urbanización podan afondar naquelas disposicións fixadas regulamentariamente. A Lei de accesibilidade establece os elementos integrantes dos espazos de uso público obxecto de aplicación: ● Espazos públicos urbanizados: conxunto de espazos peonís e vehiculares, de paso ou estancia, que forman parte do dominio público ou que están destinados ao uso público de forma permanente ou temporal. ● Espazos libres públicos: áreas de uso público non edificadas, diferentes dos itinerarios. ● Itinerario peonil: parte da área de uso peonil destinada especificamente ao tránsito de persoas, incluídas as zonas compartidas, de forma permanente ou temporal, entre estas e os vehículos. ● Mobiliario urbano: conxunto de elementos existentes nos espazos públicos urbanizados e áreas de uso peonil cuxa modificación ou traslado non xere modificacións substanciais A Orde VIV/561/2010 pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados, establece no seu artigo 2: “As condicións de accesibilidade e non discriminación para o acceso e utilización de espazos públicos urbanizados que contén a presente Orde aplícanse: – Ás áreas de uso peonil. – Ás áreas de estancia. – Aos elementos urbanos. – Aos itinerarios peonís comprendidos en espazos públicos urbanizados.” * CONDICIÓN DE ACCESIBILIDADE nas REDES VIARIAS O presente Plan de sectorización establece nos planos de rede viaria as seccións lonxitudinais e transversais do viario. – Toda a rede viaria dispón de itinerario peonil adaptado, segundo as esixencias expostas na base 1.1 do código de accesibilidade e no artigo 5 da orde VIV/561/2010. Todos os anchos de beirarrúas e sendas peonís superan a medida de 1,80 metros. As pendentes lonxitudinais son iguais ou inferiores ao 6%. As pendentes transversais non superan o 2%. O deseño, no seu conxunto, facilita a dotación de vaos regulamentarios mediante os correspondentes proxectos de urbanización. – O presente Plan de sectorización establece as bases que para os proxectos de urbanización poidan cumprir as esixencias sobre accesibilidade nos elementos de urbanización e mobiliario urbano da rede viaria. * CONDICIÓN DE ACCESIBILIDADE EN PARQUES, XARDÍNS E DEMAIS ESPAZOS LIBRES DE USO PÚBLICO O presente Plan de sectorización establece as bases para que os proxectos de urbanización poidan cumprir as esixencias sobre accesibilidade nos itinerarios peonís, elementos de urbanización e mobiliario urbano dos espazos públicos. * CONDICIÓN DE ACCESIBILIDADE dos APARCAMENTOS As zonas reservadas polo presente Plan a aparcamentos, xa sexan exclusivas ou vinculadas á rede viaria, reúnen as condicións para dar cumprimento do establecido na base 1.3 do código de accesibilidade e no artigo 35 da orde VIV/561/2010. Establécense bandas de aparcamento na rede viaria cunha anchura mínima de: – 2,20 metros en aparcamento en fileira. – 5,00 metros en aparcamento en batería. * CARACTERÍSTICAS dos ELEMENTOS DE URBANIZACIÓN e MOBILIARIO URBANO Os proxectos de urbanización de viario, espazos libres o de dotación de servizos, desenvolverán aqueles aspectos que garantan o cumprimento do código de accesibilidade e da orde VIV/561/2010. As dimensións mínimas establecidas polo presente Plan para seccións de rúa, garanten a correcta colocación do mobiliario urbano e o cumprimento das medidas expostas na base 1.4 do código de accesibilidade e o capítulo VIII (art.25 a 34) da orde VIV/561/2010, en especial respecto da esixencia de non invadir o itinerario peonil accesible e de permitir o paso mínimo libre entre obstáculos regulamentario.9.–CATÁLOGO DOS ELEMENTOS DO PATRIMONIO